Rozhodnutie Komisie
z 13. decembra 2002,
ktorým sa mení a dopĺňa rozhodnutie 2001/881/ES, ktorým sa ustanovil zoznam hraničných inšpekčných miest schválených na veterinárne kontroly zvierat a produktov živočíšneho pôvodu z tretích krajín a rozhodnutie 2002/459/ES, v ktorom je zoznam terminálov počítačovej siete systému ANIMO
(oznámené pod číslom dokumentu C(2002) 4987)
(Text s významom pre EHP)
(2002/986/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 97/78/ES z 18. decembra 1997, ktorá ustanovuje zásady, ktorými sa riadi organizácia veterinárnych kontrol výrobkov vstupujúcich do spoločenstva z tretích krajín [1], zmenenú a doplnenú rozhodnutím Komisie 2000/208/ES [2], najmä na jej článok 6 ods. 2,
so zreteľom na smernicu Rady 91/496/EHS z 15. júla 1991, ktorá ustanovuje zásady, ktorými sa riadi organizácia veterinárnych kontrol zvierat vstupujúcich do spoločenstva z tretích krajín a, mení a dopĺňa smernice 89/662/EHS, 90/425EHS a 90/675EHS [3], zmenenú a doplnenú rozhodnutím Komisie 1996/43/ES [4], najmä na jej článok 6 ods. 4,
keďže:
(1) Zoznam hraničných inšpekčných miest pre veterinárne kontroly živých zvierat a produktov živočíšneho pôvodu z tretích krajín, schválený rozhodnutím Komisie 2001/881/ES [5], zmenený a doplnený rozhodnutím 2002/455/ES [6], ktorý obsahuje počet terminálov siete ANIMO pre každé hraničné inšpekčné miesto, sa musí aktualizovať s ohľadom na určitý pokrok v niektorých členských štátoch a kontrolách spoločenstva.
(2) Zoznam terminálov siete ANIMO v rozhodnutí Komisie 2002/459/ES [7], ktorý obsahuje počet terminálov siete ANIMO v každom hraničnom inšpekčnom mieste, sa musí následne meniť a dopĺňať s ohľadom na akékoľvek príslušné zmeny a udržiavať zoznam identický zoznamu uvedenému v rozhodnutí 2002/881/ES.
(3) Opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 2001/881/ES sa nahrádza textom v prílohe I tohto rozhodnutia.
Článok 2
Príloha k rozhodnutiu 2002/459/ES sa mení a dopĺňa v súlade s prílohou II k tomuto rozhodnutiu.
Článok 3
Toto rozhodnutie je adresované členským štátom.
V Bruseli 13. decembra 2002